Lolland-Falsters Stifts-Tidende, 1847-12-08
Jndenlandske Efterretninger. J sidste Hefte af Schouws Tidsskrift findes en Meddelelse om den svenske Repræsentationscomitees Betænkning, som maa vække Jnteresse, om det end kan antages, at den endelige Ordning af Repræsentations sagen vil blive noget forskjellig fra det gjorte Forslag, og at der endnu vil gaae en Stund, inden denne Sag ordnes. Hvad der for Øieblikket især synes at maatte interessere os, er at see, hvorledes man i Sverrig, hvor en saa skarp Standsadskillelse hidtil har hersket, har gjor langt større Fremskridt end vi med Hensyn til dennes Ophævelse. Repræsentationscomiteen udtaler: "at Stænderne som saadanne nu ikke længere have nogen anden Betydning end den, der følger af den endnu uophævede, paa forsvundne Forholde grundede og af den almindelige Mening ei meere understøttede Ret til paa Rigsmøderne at repræsentere det svenske Folk. Comiteen foreslaaer derefter Ophævelsen af de 4 særskilt forhandlende og besluttende Kamre, i hvilke Repræsentanterne standsviis ere fordeelte, og andrager paa Jndførelsen af tvende Kamre. Med Hensyn til Valget af Repræsentanterne gjøres følgende Forslag: Andet Kammer, som skal bestaae af 120 Repræsentanter for Landet og 30 for Stæderne, vælges deels ved directe, deels ved indirecte Valg. Paa Landet vælges saaledes 60 Medlemmer ved umiddelbart Valg, hvori følgende Personer deeltage: 1) De, der eie en fast Eiendom, der enten udgjør et heelt Hemman eller har en Skatteværdi af 7,500 Rdlr.; 2) Forpagtere af en fast Eiendom, som enten tilhører Kronen eller en almindelig Jndretning og udgjør mindst 4 hele Hemman eller tilhører Private og udgjør 8 hele Hemman eller har en Skatte værdi af 60,000 Rdlr.; 3) Næringsdrivende, der have en aarlig Jndkomst af mindst 750 Rdlr.; 4) a. de, der i Armeen have eller have havt Capitainsgrad og deres Ligemænd i Flaaden, b. Præster, samt c. Embedsmænd og Bestillingsmænd, der have en aarlig Jndkomst af 750 Rdlr. eller ere afgaaede fra en saadan Stilling med Pensionsret. – Valget af de øvrige 60 Repræsentanter for Landet foretages af Valgmænd, som udnævnes 1) af alle Landboere, der eie noget Hemman; 2) af Eiere af Jord, der ikke er sat i Hemman eller af Bjergværksbrug, naar Eiendommene ere taxerede til 500 Rdlr.; 3) af Forpagtere, af offentlig, Jord, der udgjør eet Hemman eller er ansat til 30,000 Rdlr.; 5) af Næringsdrivende, hvis aarlige Jndkomst kan anslaaes til 100 Rdlr.; 6) af tjenende eller pensionerede Embeds- og Bestillingsmænd. De 5 sidste Classer udøve fortiden ingen Valgret. – De 30 Repræsentanter for Byerne vælges ved umiddelbare Valg, hvori følgende Personer deeltage: 1) alle Borgere; 2) Eiere af Kjøbstadeiendomne, der ere ansatte til 1000 Rdlr. 3) Næringsdrivende, hvis aarlige Jndkomst er ansat til 200 Rdlr.; 4) tjenende eller pensionerede Embeds= og Bestillingsmænd. De 3 sidste Classer have hidtil ei udover Valgret. – Betingelserne for Valgbarhed ere de samme, som for Valgret. – Comiteen foreslaaer en Stemmeberegningsskal, hvorefter Stemmeretten stiger med Formuen til en vis Høide. – Det første Kammer stal bestaae af 96 Medlemmer, hvoraf en Trediedeel vælges af Kongen. De øvrige Medlemmer vælges af en Nævn, der atter vælges af alle Valgberettigede, og i Stockholm bestaaer af 48, overalt ellers af 30, idet hver af Valgafdelingerne paa Landet vælger 12 og Kjøbstæderne i Lehnet 6. Medlemmerne af denne Nævn vælges paa 9 Aar, en Trediedeel omvælges hver tredie Aar. Med Hensyn til Medlemmerne af første Kammer fastsættes visse særegne Valgqvalificationer. Valgbare ere: de høiere geistlige, civile og militaire Embedsmænd, Universitetsprofessorer og Andre; 2) de større Godsbesiddere og Eiere af betydelige Kjøbstadeiendomme; 3) de, der have en betydelig Jndtægt som Næringsdrivende (7,500 Rdlr.); 4) de, der tvende Gange have været Medlemmer af andet Kammer. Valget skeer paa 12 Aar (4 Rigsdage). Medens den, der er 25 Aar gammel, kan vælges til Medlem af andet Kammer, kræves der 40 Aars Alderen for at være Medlem af første Kammer. Hvad man end vil sige om dette Forslag, er det dog utvivlsomt, at det har væsentlige Fortrin for det hos os gjældende Valgsystem. Man har saaledes ophævet Adskillelsen mellem Landaristoratiet og Landalmuen (hos os større og mindre Eiendombesiddere); man har afskaffet en særegen Repræsentation for Universitetet og Geistligheden, som findes hos os, man har endelig, og dette er især vigtigt, opgivet at binde Valgret og Valgbarhed til Besiddelse af en fast Eiendom, hvorved hos os en stor Mængde af de meest qvalificerede Mænd udelukkes fra at udøve eller nyde de vigtigste statsborgerlige (Folkebl.) Rettigheder.